stanford-oval/wikipedia huggingface dataset:
קולין קאפרניק
המחאה בעת השמעת ההמנון

באוגוסט 2016 הודיע כי אינו מתכוון לעמוד בעת נגינת המנון ארצות הברית שלפני פתיחת משחקי הפוטבול מכיוון שהוא לא גאה במדינה שמדכאת אנשים שחורים. בתחילה הוא ישב בעת נגינת ההמנון, אבל אחרי שיחה עם שחקן פוטבול יוצא צבא הוא החליט לכרוע ברך בעת השמעת ההמנון.
מחאתו עוררה דיון ציבורי בארצות הברית באשר לחופש הביטוי והמחאה, אליו התייחס גם הנשיא ברק אובמה, והובילה לשורה של מחוות מחאה דומות בקרב שחקני הליגה במהלך נגינת ההמנון. המחאה הוחרפה לאחר שמחליפו של אובמה, דונלד טראמפ קרא בספטמבר 2017 לבעלי הקבוצות לסלק מהקבוצה שחקן שכורע בעת נגינת ההמנון, מה שגרר בתגובה גל מחאה מצד שחקנים, מאמנים ובעלי קבוצות.
קאפרניק לא הוחתם על חוזה ב-NFL לקראת עונת 2017, היו שתלו זאת בחרם של בעלי הקבוצות בשל התנהגותו ודעותיו. באוקטובר 2017 הגיש תלונה נגד בעלי קבוצות ה-NFL באשמת קנוניה נגדו.
חיים אישיים

משנת 2015, מנהל מערכת יחסים עם אשת התקשורת, נסה דיאב (אנ'). באותה השנה, אימץ אורח חיים טבעוני.
בשנת 2021 יצר יחד עם הבמאית והתסריטאית אווה דוברני את המיני-סדרה "קולין בשחור ולבן" לשירות הסטרימינג של נטפליקס, ומבוססת על נעוריו של קאפרניק ועל דרכו לתהילה. את קאפרניק בצעירותו מגלם ג'יידן מייקל.
הערות שוליים

↑  Colin Kaepernick explains why he won't stand during national anthem, ‏Yahoo!, ‏27 באוגוסט 2016
↑  קולין קפרניק יתרום מיליון דולר לארגוני צדקה, באתר כלכליסט, 4 בספטמבר 2016
↑  לס קרפנטר, הגרדיאן, קולין קאפרניק השיג את תשומת הלב של אמריקה: מה עכשיו?, באתר הארץ, 31 באוגוסט 2016
↑  ציפי שמילוביץ', מי שלא עומד – בוגד, באתר ynet, 6 בספטמבר 2016
↑  NFL players protest, show unity during anthems, אתר ה-NFL, ‏24 בספטמבר 2017
↑  The NFL’s War Against Colin Kaepernick, ‏The Nation, ‏8 ביוני 2017
↑  Matt Maiocco, Kaepernick: Weight loss not due to vegan diet, nbcsports.com, August 30, 2016
| --- | --- |
בקרת זהויות :  PLWABN: 9810603144005606  BIBSYS: 1634286305664  GND: 1159408238  ISNI: 0000 0004 1723 6714  LCCN: no2013078799  VIAF: 305130142   WorldCat (עם VIAF): 305130142
Civilization VI

| --- | --- |

 כללי
 תאריך הוצאה:  21 באוקטובר 2016 (לחלונות), 24 באוקטובר 2016 (ל-mac)
 סוגה:  משחק אסטרטגיה מבוסס תורות, 4X
 פיתוח:  Firaxis Games
 הוצאה לאור:  2K Games
 ארץ מקור:  ארצות הברית 
 הפצה:  Take-Two Interactive
 עיצוב:  Ed Beach
 סדרה:  Civilization
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  חלונות, macOS, לינוקס, IOS, נינטנדו סוויץ', פלייסטיישן 4, Xbox One
 המשחק הקודם:  Civilization V
 המשחק הבא:  Civilization VII
 civilization.com
 
Civiliziation VI (ידוע גם כ-Civilization 6 או Civ 6; בעברית: ציוויליזציה 6) הוא הגרסה השישית של סדרת משחקי האסטרטגיה ציוויליזציה. המשחק פותח על ידי Firaxis Games והוצא לשוק על ידי חברת 2K. המשחק יצא לאור ב-Windows ב-21 באוקטובר 2016, ב-MacOS ב-24 באוקטובר 2016, ב-לינוקס ב-9 בפברואר 2017, ב-iOS ב-21 בדצמבר 2017, ב-נינטנדו סוויץ' ב-16 בנובמבר 2018 וב-Xbox One ולפלייסטיישן 4 ב-22 בנובמבר 2019.
המטרה של המשחק היא להוביל ציוויליזציה ממושבה קטנה לאימפריה גדולה ששולטת בעולם. ישנן חמש דרכים לנצח במשחק בגרסתו הבסיסית ושש דרכים כשמשוחקת ההרחבה Gathering Storm. ניתן לנצח דרך ניצחון דתי, ניצחון תרבותי, ניצחון טכנולוגי, ניצחון באמצעות כיבוש או ניצחון ניקוד בו כאשר המשחק מגיע לשנת 2050 לספירה (במהירות סטאנדרטית), השחקן בעל מספר הנקודות הרב ביותר מנצח. בהרחבה Gathering Storm התווספה אפשרות הניצחון הדיפלומטי.
מהלך המשחק

המשחק הוא משחק מבוסס תורות. במשחק שחקן אחד או יותר מתחרים זה נגד זה או נגד בינה מלאכותית. כל שחקן מגלם מנהיג היסטורי של אומה או אימפריה כלשהי ומוביל אותה לאורך אלפי השנים בהן מתרחש המשחק. המשחק מתחיל בהקמת עיר הבירה של האומה, עיר פרימיטיבית שממנה מתחיל השחקן לייצר יחידות, מבנים, רבעים ופלאי עולם, ומסתיים עם ניצחונו של אחד השחקנים בניצחון דתי (הדת צריכה להיות הדת הראשית בכל הציוויליזציות), תרבותי (מספר מסוים של תיירים בציוויליזציה), טכנולוגי (לשלוח לוויין לחלל, להנחית אדם על הירח ולהקים מושבה על אדמת מאדים, כאשר בהרחבה Gathering Storm מתווספת המטרה לשלוח משלחת לכוכב לכת חוץ-שמשי), צבאי (כיבוש כל ערי הבירה של כל האומות במשחק) או ניצחון בנקודות (השחקן עם הניקוד הגבוה ביותר בתום שנת 2050 (במהירות סטנדרטית)). בהרחבה Gathering Storm התווספה אפשרות הניצחון הדיפלומטי, בה השחקן צריך לזכות ב-20 נקודות ניצחון דיפלומטיות, אותן הוא עשוי לקבל מ-"הקונגרס העולמי", מניצחון בתחרויות ומלסייע למנהיגים אחרים שאומתם נמצאת תחת משבר.
מהלך המשחק > ערים ומשאבים

ניתן לייסד עיר על ידי יחידת מתיישבים, אשר מיוצרת כמו יחידות צבאיות או מבנים. כל עיר מתרחבת בהתאם לכמות האוכל שהיא מייצרת, לפי כמות הבתים והבידור בעיר, ולפי הנאמנות שלה שמושפעת מהערים הסמוכות (רק בתוספת ה־Gathering Storm), כאשר השחקן יכול גם לקנות חלקות מסביב לעיר תמורת זהב.
אם לעיר יש חומות או שהאומה שלה גילתה את הפלדה עיר יכולה לתקוף אויבים בעצמה, גם אם אין בתוך בעיר יחידה צבאית, כאשר יחידת האויב נמצאת במרחק שתי משבצות מהעיר. לכל עיר מד חיים, וכאשר הוא ברמתו הנמוכה ביותר העיר תוכל להיכבש על ידי יחידות אויבות. העיר מתרפאת בשיעור מסוים בכל תור. כל יחידה צבאית שתוקפת את העיר מאבדת מספר נקודות חיים, כאשר ככל שרמת ההגנה של העיר טובה יותר כך יינזקו בהתאם חיילי האויב. את רמת ההגנה של כל עיר ניתן להעלות על ידי בניית מבנים הגנתיים וכן על ידי הצבת יחידה צבאית בעיר. ערים שנכבשו יכולות להיות מסופחות למדינה הכובשת. כמו כן יכול הכובש להחריב את העיר, או אם אותה עיר נכבשה מוקדם יותר על ידי אותה אומה ממנה הכובש כובש את העיר הכובש יכול לשחרר את העיר אל מקימיה המקוריים.
במשחק ישנם שטחים מסוימים בהם יש משאבים - משאבי בונוס, משאבי מותרות או משאבים אסטרטגיים, כאשר כל המשאבים מוסיפים לשטחם תפוקה, משאבי מותרות מספקים שביעות רצון לתושבי האומה (ללא שביעות רצון הערים מאטות את קצב גדילתן, קצב הייצור נפגע ואם קיים מחסור חמור בשביעות רצון נחלש גם כוחן של היחידות הצבאיות, כאשר בהרחבה Gathering Storm אותן ערים גם יאבדו נאמנות לשליטן) ומשאבים אסטרטגיים משמשים לבניית מבנים או לייצור יחידות מסוימות. השחקן יכול לסחור במשאבים אלו.
מהלך המשחק > צבא ודיפלומטיה

יחידות צבאיות נשלטות על ידי השחקן. כאשר הן מביסות יחידת אויב הן צוברות נקודות ניסיון, כאשר בכל כמות מסוימת של נקודות ניסיון יכול השחקן לשדרג את היחידה. יחידות הצבא יכולות להשיב נקודות חיים כאשר הן נחות, כאשר הן מתרפאות במידה פחותה יותר מחוץ לשטח שבשליטת השחקן, במידה בינונית בשטח שבשליטתו ובקצב הגבוה ביותר כאשר הן בתוך עיר ששייכת לשחקן, וגם הן מקבלות יכולת חדשה כמו תזוזה מהירה יותר או להביס בקלות יותר יחידות מסוג מסוים
השחקן יכול לכרות בריתות עם ציוויליזציות אחרות או להכריז נגדן מלחמה במהלך המשחק. מלחמה יכולה להסתיים ללא תוצאות, או בכיבוש ערי אויב על ידי הצד זה או אחר, כאשר הכרזת מלחמה יכולה להיות אמצעי להשגת משאבים וטריטוריה. למשל, שחקן אשר הפסדו במלחמה ברור, נוטה להציע זהב או משאבים או ערים לשחקן היריב שעולה עליו בכוחו בצורה משמעותית, בתמורה לחתימת הסכם שלום. כמו כן בין ציוויליזציות שונות ניתן להכריז על יחסי חברות, גבולות פתוחים, ניתן לגנות אותן, לבוא אליהן עם דרישה כלשהי ולדרוש מהן לא להתיישב בקרבתך (גורם ליחסי איבה בין הציוויליזציות), לחתום על הסכמי מחקר, לחתום בריתות הגנתיות ועוד סוגי הסכמים רבים.
מהלך המשחק > ערי מדינה

במשחק מופיעות גם ערי מדינה. אלו ציווילזציות קטנות אשר השחקן יכול לתקשר איתם. בניגוד לציווילזציות האחרות, הן לא מקימות ערים חדשות במהלך המשחק. ניתן לכבוש ערי מדינה, וניתן להשפיע עליהם ולהתחבר איתם (באמצעות שליחת שליחים לעיר - את השליחים משיגים לאחר מספר מסוים של תורות שתלוי בסוג המשטר שלך, מילוי בקשה של עיר המדינה והציוויליזציה הראשונה שפוגשת עיר מדינה שולחת לה באופן אוטומטי שליח), כאשר השחקן ששלח את המספר הרב ביותר של שליחים (לפחות שלוש) לעיר המדינה יהיה הסוזריין שלה, וייהנה ומבונוסים שונים בהתאם לאופיה וסוגה של עיר המדינה. גם אנשים שאינם בעלי הברית יכולים לזכות בבונוסים מסוימים מהרגע שהם שלחו לאות עיר שליח אחד, שלושה שליחים או שישה שליחים. ישנם שישה סוגים של ערי מדינה, כל אחת בעלת בונוסים ואופי שונה. לערי המדינה תפקיד חשוב במשחק, כאשר ציוויליזציה בעלת ערי מדינה בנות ברית רבות בדרך כלל חזקה, כיוון שהיא נהנית מבונוסים רבים. כמו כן, ניתן להמיר את הדת של ערי המדינה.
מהלך המשחק > טכנולוגיה, פלאי עולם ואנשים דגולים

במשחק ישנה חשיבות רבה להתקדמות טכנולוגית. השחקן קובע איזו טכנולוגיה לחקור מתוך "עץ הטכנולוגיה". כל תור השחקן מקבל "נקודות מדע" (בהתאם לכמות הקמפוסים שלו ועוד מספר משתנים) כל טכנולוגיה דורשת מספר מסוים של נקודות מדע, אם הציוויליזציה לא מרוויחה הרבה נקודות מדע ייקח לה יותר זמן לחקור את הטכנולוגיה מאשר ציוויליזציה שמרוויחה הרבה נקודת מדע. כל טכנולוגיה נותנת לשחקן עוד אפשרויות, לדוגמה חקירת כתב מאפשרת בניית קמפוס. אפשר לחקור את רוב הטכנולוגיות רק לאחר חקר מספר טכנולוגיות אחרות, לדוגמה חקירת כתב דורשת חקירת עבודה בחרס.
במשחק ישנו דבר שנקרא "עץ מדיניות". ככל שמתקדמים יותר בעץ כך אפשר להשיג סוגים שונים של ממשל ומדיניויות. בעץ זה חוקרים בעזרת נקודות תרבות.
במשחק ישנו דבר שנקרא "בוסט" הבוסט מקצר בחצי את תהליך החקר של טכנולוגיות ומדיוניות. ישנן שלוש דרכים לקבל בוסט: להשלים משימה מסוימת (לדוגמה לפגוש ציוויליזציה אחרת או להרוג אויב בעזרת קלע), לקבל אותו מכפרים ידידותיים או על ידי שימוש במדענים דגולים.
"אנשים דגולים" הוא שמם של יחידות מיוחדות במשחק אשר מספקות בונוסים מיוחדים לציוויליזציות שלהן. ישנם מספר סוגים של אנשים דגולים מדענים, סופרים, מלחינים ועוד. כדי להשיג איש דגול יש להשיג מספר מסוים של "נקודות אנשים דגולים". ניתן להשתמש ב"אנשים דגולים" כדי לבצע יכולת מיוחדת כלשהי, בהתאם לסוג ה"איש הדגול". לכל איש דגול יש שם של בנאדם מפורסם בתחומו (לדוגמה אלברט איינשטיין כמדען דגול). ניתן להשתמש באנשים הדגולים רק במקומות מסוימים, לדוגמה ברוב המדענים אפשר להשתמש רק בקמפוסים. לכל איש דגול יש יכולת משלו. למשל, שימוש באייזק ניוטון בקמפוס, יגרום להיווצרות אוטומטית של אוניברסיטה וספרייה באותו הקמפוס. ישנה אפשרות לא לקבל איש דגול מסוים ולחכות עד שיש אפשרות לקנות איש דגול אחר.
במשחק ישנה גם אפשרות לבנות "פלאי עולם". אלו מבנים היסטוריים אשר יכולים להיבנות רק פעם אחת במשחק, כלומר כל פלא עולם יכול להיבנות רק בציוויליזציה אחת בכל משחק. מבנים אלו נותנים בונוסים מיוחדים או אנשים דגולים, בהתאם לרקע ההיסטורי של פלא העולם. בניית פלאי העולם מביאה לתוספת נקודות משמעותית לשחקן ולמשיכת תיירים רבים לעיר ובכך לזכות ביותר נקודות תרבות ולקרב את הציוויליזציה לניצחון תרבות. לרוב משתלם לבנות פלא עולם כיוון שהשפעתו היא לכל אורך המשחק ובדרך כלל משמעותית, וכן אפילו לשם מניעת בנייתו והשגתו על ידי ציוויליזציות אחרות כדי למנוע מהם להשיג יתרון.
הציוויליזציות במשחק > ציוויליזציות במשחק הבסיס

| ציוויליזציה | מנהיג |
| --- | --- |
אמריקנים: טדי רוזוולט
אצטקים: מונטזומה
ברזילאים: פדרו השני
אנגלים (האימפריה הבריטית): המלכה ויקטוריה
גרמנים: פרידריך ברברוסה
הודים (הרפובליקה של הודו): גנדי
יפנים: הוג'ו טוקימונה
מצרים: קלאופטרה
יוונים (ספרטה): גורגו
יוונים (אתונה): פריקלס
ספרדים: פיליפ השני
סינים: צ'ין שה-חואנג
קונגוים: המלך אפונסו הראשון
ערבים: צלאח א-דין
נורווגים: האראלד
צרפתים: קטרינה דה מדיצ'י
רומאים: טראיאנוס
רוסים: פיוטר הגדול
סקיתים: תומייריס
שומר: גילגמש
הציוויליזציות במשחק > ציוויליזציות שנוספו בהרחבת Rise and Fall

| ציוויליזציה | מנהיג |
| --- | --- |
קרי: פואנדמייקר
הולנדים: וילהלמינה
גאורגים: תמר
הודים (האימפריה המאורית): צ'נדרגופטה
קוריאנים: סאונדאוק
המפוצ'ה: לאוטארו
מונגולים: ג'ינגיס חאן
סקוטים: רוברט הראשון
הזולו: שאקה
הציוויליזציות במשחק > ציוויליזציות שנוספו בהרחבת Gathering Storm

| ציוויליזציה | מנהיג |
| --- | --- |
הונגריה: מתיאש הראשון
המאורים: קופה
קנדה: וילפריד לורייה
אינקה: פאצ'אקוטי
מאלי: מנסא מוסא
שוודיה: כריסטינה
העות'מאנים: סולימאן הראשון
פיניקים: דידו
אנגליה: אלינור מאקוויטניה
צרפת: אלינור מאקוויטניה
הציוויליזציות במשחק > ציוויליזציות שנוספו בהרחבת Leader pass

| ציוויליזציה | מנהיג |
| --- | --- |
אמריקנים: אברהם לינקולן
קונגו: נג'ינגה מבנדה
ערבים: סלאח א-דין (גרסה נוספת)
יפנים: טוקוגאווה
פרסים: נאדיר שאה
עותמאנים: סולימאן הראשון (גרסה נוספת)
סינים: יונגלה
סינים: צ'ין שה-חואנג (גרסה נוספת)
סינים: וו דזה טיין
מצרים: רעמסס השני
מצרים: קלאופטרה (גרסה נוספת)
מאלי: סונדיאטה קיטה
ביזאנטים: תאודורה
קוריאנים: סג'ונג
גרמנים: לודוויג השני
אנגלים: אליזבת הראשונה
נורווגים: האראלד (גרסה נוספת)
אנגלים: ויקטוריה (גרסה נוספת)
הציוויליזציות במשחק > ציווילזציות שנוספו בהרחבות שונות

| ציוויליזציה | מנהיג |
| --- | --- |
מאיה: וואק צ'אניל אג'או(אנ')
קולומביה: סימון בוליבר
אתיופים: מנליק השני
ביזאנטים: בסיליוס השני
גאלים: אמביוריקס
בבלים: חמורבי
וייטנאמים: בא טריאו(אנ')
סינים: קובלאי חאן
מונגולים: קובלאי חאן
פורטוגזים: ז'ואאו
קמרים: ג'ייאוורמן השביעי(אנ')
אינדונזים: גיטארג'ה(אנ')
מוקדונים: אלכסנדר הגדול
פארסים: כורש
אוסטרלים: ג'ון קרטין
נובים: אמניטורה(אנ')
פולנים: ידוויגה
רומאים: יוליוס קיסר
הערות שוליים

↑  מה שהיה רשום לא היה מדויק, התרבות לא משפיעה על הגדילה של העיר
↑  טדי רוזוולט בוויקי של המשחק
↑  מונטזומה בוויקי של המשחק
↑  פדרו השני בוויקי של המשחק
↑  המלכה ויקטוריה בוויקי של המשחק
↑  פרדריך ברבוסה בוויקי של המשחק
↑  גנדי בוויקי של המשחק
↑  הוג'ו טוקימונה בוויקי של המשחק
↑  קלאופטרה בוויקי של המשחק
↑  גורגו בוויקי של המשחק
↑  פריקלס בוויקי של המשחק
↑  פיליפ השני בוויקי של המשחק
↑  צ'ין שה-חואנג בוויקי של המשחק
↑  אלפונסו בוויקי של המשחק
↑  צלאח-א-דין בוויקי של המשחק
↑  הארלד בוויקי של המשחק
↑  קטרינה דה מדיצ'י בוויקי של המשחק
↑  טראיאנוס בוויקי של המשחק
↑  פיוטר בוויקי של המשחק
↑  תומייריס בוויקי של המשחק
↑  גילגמש בוויקי של המשחק
↑  פואונדמייקר בוויקי של המשחק
↑  וילהלמינה בוויקי של המשחק
↑  תמר בוויקי של המשחק
↑  צ'נדרגופטה בוויקי של המשחק
↑  סאונדאוק בוויקי של המשחק
↑  לאוטארו בוויקי של המשחק
↑  ג'ינגיס חאן בוויקי של המשחק
↑  רוברט הראשון בוויקי של המשחק
↑  שאקה בוויקי של המשחק
| Civilization |
| --- | --- | --- |
| משחקי Civilization | Civilization • Civilization II • Civilization III • Civilization IV • Civilization V • Civilization VI • Civilization VII |  |
| כותרים נוספים | Colonization • CivCity:Rome • Civilization: Beyond Earth |  |
| שונות | Baba Yetu |  |
| --- | --- |
בקרת זהויות :  BnF: cb17105749s (data)
חמישה לילות אצל פרדי: מיקום האחות

| --- | --- |

 כללי
 תאריך הוצאה:  7 באוקטובר 2016 
 סוגה:  משחק הישרדות-אימה
 פיתוח:  סקוט קאותון 
 הוצאה לאור:  סקוט קאותון 
 ארץ מקור:  ארצות הברית 
 שפות:  אנגלית 
 סדרה:  חמישה לילות אצל פרדי 
 דרישות תוכנה
 מנוע משחק:  Clickteam Fusion 2.5 
 מצבי משחק:  משחק וידאו למשתתף יחיד 
 פלטפורמות:  אנדרואיד, נינטנדו סוויץ', Microsoft Windows, iOS, פלייסטיישן 4 
 www.scottgames.com
 
חמישה לילות אצל פרדי: מיקום האחות (באנגלית: Five Nights at Freddy's: Sister Location) הוא משחק אימה רב פלטפורמות שפורסם בשנת 2016 על ידי מעצב המשחק סקוט קאותון, החמישי בסדרת "חמישה לילות אצל פרדי". המשחק פורסם ב-2016 בגרסת מחשב נייח, וב-2017 לאנדרואיד ול-iOS .
היסטוריה ופיתוח

המשחק עבר שינויים בהשוואה למשחקים הקודמים והוא דומה יותר ל"סרט אינטראקטיבי". יש להשלים את המשימות שניתנות בתחילת המשמרת ולא להיהרג על ידי האנימטרוניקים.
לפני תחילת המשחק עצמו, מוצג לנו סרטון בו כתב מראיין את מר ויליאם אפטון, כנזכר, יוצר האנימטרוניקים, שבנה את המקום בו המשחק מתרחש. אפטון מפרט כמה יכולות אנימטראוניות (הנקראות "circus baby"), כמו היכולת להכין גלידה ולנפח בלונים.
עלילה

מייקל אפטון בנו של ויליאם אפטון מחפש את אביו שנעדר ולכן הולך למסעדה אשר רוב הסיכוים שימצא בה "Circus Bay Pizza World". בלילה הראשון פוגשת אותו "עזרה ידנית". זה הקול שמלווה אותו כמעט כל המשחק. Circus Baby Pizza World הוא מתחם מחתרתי המכיל אנימטרוניקה. במעלית, העזרה הידנית מבקשת ממייק להזין את שמו בלוח המקשים, אך הלוח מקולקל. ב"תיקון" הטעות מכריז הקול על שמו של הגיבור - Eggs Benedict.
עלילה > לילה ראשון

בתחילת המשמרת, מייק מגיע במעלית. מייק מוצא את עצמו ב"חדר הבקרה", בו הוא צריך לבדוק את נוכחותם של האנימטרוניקים, ואם הם נעדרים, לתת להם שוק חשמלי. לאחר מכן הוא צריך לטפס דרך תעלות האוורור ל"חדר בקרת בייבי" ולבדוק את נוכחותה של בייבי. לאחר מספר ניסיונות לא מוצלחים להחזיר אותה למקום, הוא עוזב. אבל אז, כשהוא זוחל באוורור, צריכה להיות שאגה מאחור, ברגע זה בייבי שוברת את הזרם "בחדר בקרת בייבי" כך שלא ניתן יהיה לזעזע אותה בפעם הבאה. כשמייק מגיע ל"חדר הבקרה", העזרה הידנית מודיעה שהמשמרת שלו נגמרה.
עלילה > לילה שני

המשמרת השנייה מתחילה כמו גם הראשונה. העזרה הידנית אומרת למייק לבחור קול אחר כדי שלא יימאס ממנו, אך מכיוון שלוח המקשים אינו תקין, מייק מחייג - Angsty Teen (נער מתעצבן). כשמייק מנסה להחזיר את האנימטרוניקים לחדרים, החשמל לא עובד, ואחרי שהוא מנסה להחזיר את פאנטיים פוקסי (Funtime Foxyx), העזרה הידנית אומרת שיש בעיה כלשהי בעורך הקולי, ומורה לו לבדוק את בייבי. לאחר שני ניסיונות לא מוצלחים, המערכת מודיעה על בעיות באספקת החשמל ועל הפעלה מחדש אוטומטית ואז המערכת נכבית.
בשלב זה, קול נשי לא ידוע (ככל הנראה בייבי) מתחיל לדבר עם השחקן, מה שמניע אותו להתחבא מתחת לשולחן. לאחר מכן, השחקן צריך להימנע מקשר עין עם הבידיבב ולסגור את הדלת כדי שהוא לא יהרוג אותו. מאוחר יותר אספקת החשמל מתחדשת, אך בייבי אומרת למייק להפעיל מחדש את המערכת הידנית לאחר שהגיע ל"חדר הכוח", ומתריעה על האיום של האנמטרוניק באלורה (Ballora). היא גם מזהירה שאם יקשיב לפקודות של העזרה הידנית, השחקן ימות. בייבי אומרת שהריצה בגלריית באלורה היא מאוד מסוכנת, ואומרת שעליו ללכת לאט, בעוד העזרה הידנית ממליצה לשחקן לרוץ במהירות האפשרית.
לאחר שהגיבור עובר את "גלריית באלורה", מסתבר שפאנטיים פרדי נמצא ב"חדר המערכות". עם זאת, השחקן מצליח לשרוד על ידי השמעת קובצי שמע של בובת בון-בון לפאנטיים פרדי. לאחר הפעלה מחדש של כל המערכות, יש לעבור שוב דרך "גלריית באלורה" והמשמרת של מייק מסתיימת.
עלילה > לילה שלישי

הגיבור חוזר למקום עבודתו, והעזרה הידנית אומרת שהוא צריך לתקן את פאנטיים פרדי. אך כאשר הוא מסתכל על "גלריית באלורה", באלורה מפורקת לחלקים וחלקיה מוחזקים על ידי המינירינות. וכשהוא מסתכל על פאנטיים אודיטריום, פאנטיים פוקסי לא במקום. אחר כך מייק הולך ל"חדר בקרת בייבי" ושוב הוא מתחבא מתחת לשולחן, סוגר את הדלת וקול לא ידוע (בייבי) מספרת לו שהיא גם הופיעה בבמה ואומרת שהיא זוכרת כמה ילדים היו כשהיא חילקה להם עוגות, ואת זה שהיא ידעה להכין גלידה. לאחר מכן, השחקן חוזר ל"חדר הבקרה".
לאחר מכן העזרה הידנית מספרת למייק על האיום שמציב פאנטיים פוקסי ושיש לעבור דרך המסדרון שלו. לאחר שהשחקן עובר דרך פאנטיים אודיטריום, הוא מוצא את עצמו בסדנה בה עליו לתקן את פאנטיים פרדי על ידי לחיצה על הכפתורים לפתיחת חלקי הגוף. ובסופו של דבר עליו ללחוץ על הכפתור של בון-בון. אחרי זה הוא חוזר דרך פאנטיים אודיטוריום, אבל בדרך ליציאה, פאנטיים פוקסי חוטף אותו.
עלילה > לילה רביעי

השחקן מתעורר בתוך חליפה של אנימטרוניק לא ידוע ובייבי אומרת לו שהוא חייב להיות שקט, אחרת, ישימו לב אליו. מייק שומע שני עובדים מדברים ומניחים את באלורה לשמאלו, ה"מציק" מפרק את באלורה ובייבי פותחת את הפנים / המסכה של החליפה בה הגיבור יושב. אחר-כך מינרינות מנסות להיכנס לחליפה בה מייק יושב והוא צריך להדוף אותן
הגיבור יושב שוב בבית וצופה בסדרה ואז מסיים את הלילה.
עלילה > לילה חמישי

מייק חוזר במעלית בחזרה לעבודה שלו והעזרה הידנית אומרת לו שיש שני מתכנתים ביחד איתו שאמורים לתקן את האנימטרוניקים, אך כאשר הוא מסתכל על המסדרונות של באלורה ופאנטיים פוקסי, מתברר שאין שם אנימטרוניקים, אלא אנשים תלויים. עם זאת, העזרה הידנית אומרת כי "הכל נראה כמו שצריך להיות" ואז המחשב מכוון את השחקן לסדנה דרך פאנטיים אודיטוריום, שם הוא פוגש את בייבי כבויה.
בזמן שבייבי מדברת, מתברר כי בייבי מעמידה פנים שהיא כבויה בגלל המצלמות. בייבי מבקשת מהשחקן להזין את הקוד שהיא אומרת לו, אך מזהירה את השחקן כי גם באלורה נמצאת בחדר. אם הקוד הוזן בצורה שגויה, באלורה תתקוף את השחקן. לאחר שהקוד הוזן, השחקן רשאי לאסוף את הכרטיס ולהפעיל את הכפתור שליד בייבי. בייבי יוצאת דרך המסוע ומבקשת שמייק ילך אחריה. השחקן עובר דרך פאנטיים אודיטוריום בו באלורה יכולה לתקוף אותו אם ידליק את המשואה או אם לא יקשיב לבייבי.
ישנם שני סיומים במשחק: "סיום הסקופר" (סיום אמיתי) ו"הסיום של אנארד" (סיום שקרי).
עלילה > סיום ה"סקופר"

אם השחקן לא פונה לשום מקום ופועל לפי ההוראות של בייבי, הוא יגיע ל"חדר הסקופר" הוא מכיל חלקים מפורקים של באלורה, פאנטיים פרדי ופאנטיים פוקסי. לרחוק, השחקן יכול לראות את אנארד מביט בו. בייבי מספרת לו שכל מה שהם רצו היה לחיות בגוף האדם בו היו פעם. לאחר מכן היא מדליקה את ה"סקופר" שהורג את מייק. בסצנה שלאחר מכן אפשר לראות כיצד גופו של הגיבור מתקרב למראה בחדר האמבטיה ופוקח את עיניו. עיניו סגולות, כמו הצל שלו. מתברר מהצליעה שיש לאנארד, הוא כמו שלד, הוכנס לגופו של הגיבור. לאחר השלמת הסיום, הכוכב הראשון מופיע בתפריט.
עלילה > הסיום של אנארד

אם השחקן האכיל את כל הילדים במיני-משחק עם קאפקייקס, אפשר להגיע לסוף, לקבל כרטיס (כוכב שני). השחקן מתבקש לספק אותו אם פנה ימינה בפאנטיים אודיטוריום ולא הקשיב לבייבי. אם השלמת המיני-משחק וקבלת כרטיס, אפשר לבצע את הסיום הסודי, שם השחקן צריך לשרוד עם אנארד עד שש בבוקר. המשרד הוא הכלאה של החלק הראשון והשני של חמישה לילות אצל פרדי, מכיוון ששתי הדלתות והאוורור נמצאים בו. אם מייק יצליח לשרוד את כל שש השעות, אז השחקן יקבל את הסיום של אנארד.
הגיבור הראשי חוזר הביתה וצופה שוב בסדרת הדרמה. בסוף הסדרה, מימין לשחקן, אנארד מתחיל להיכנס דרך הדלת, לאחר מכן המסך יתחיל להחשיך, יופיעו כותרות. כאן המשחק מסתיים. לאחר השלמת הסיום, מופיע כוכב שלישי בתפריט.
דמויות

מייקל אפטון - השחקן הראשי ובנו של ויליאם אפטון. מחפש את אביו במסעדה הישנה שלו אך ללא הצלחה כיוון שגופו נלקח על ידי Ennard אך חזר לחיים מיד אחרי שעזב את גופתו. הופיע לראשונה במשחק הרביעי.
בייבי - רובוטית אשר אמורה להציג דימוי לבתו של אפטון, אליזבת, אך כעת רדופה על ידיה.
פאנטיים פרדי - רובוט אשר אמור להציג דימוי לפרדי, הרובוט המקורי מהמסעדה הישנה. מחוברת אליו בובה אשר אמורה להציג דימוי לבוני בשם "בון בון".
פאנטיים פוקסי - רובוט אשר אמור להציג דימוי לפוקסי, הרובוט המקורי מהמסעדה הישנה.
באלורה - רובוטית דמוית בלרינה שאמורה להציג דימוי לאשתו של אפטון.
אנרד - יצור אשר עשוי מחוטים שנוצר מהחלקים של הפאנטיים אנימטרוניקס. בעל יכולת לחקות את קולם וככה לעבוד על מייקל. גונב את גופו של מייקל בסוף המשחק אך בורח ממנה כיוון שהיא לא יכולה לתפקד יותר. חוזר במשחק השישי בתור "Molten Freddy".
פיתוח משחק

באפריל 2016 פרסם קאוטון תמונה עם החתימה Five Nights at Freddy's: Sister Location) FNaF SL), או (FNaF 5) באתר הרשמי של המשחק, המתאר אנימטרוניק שנראתה כמו ליצן .
במאי שוחרר הטריילר למשחק בערוץ היוטיוב הרשמי של סקוט. הוא הציג מיקום חדש ואנימטרוניקים חדשים. בהמשך הוכרז מועד הוצאת המשחק של המשחק (7 באוקטובר 2016) .
באוגוסט 2016 יצא טיזר עם מסך שחור שבאמצעו נכתב "CANCELLED. Due to leaks" (עברית: מבוטל. עקב דליפות) עם זאת, כאשר הבהירו את הטיזר, ניתן היה לראות את הטקסט בו דווח כי הפיצרייה במשחק הייתה סגורה בגלל דליפת גז, והמשחק לא בוטל, כפי שאולי חשבתם בתחילה .
ביקורת

"חמישה לילות אצל פרדי: מיקום האחות" קיבל בעיקר ביקורות חיוביות. Destructoid העניק למשחק דירוג של 6/10, ו-GameCrate הציבה 7.5 / 10 מעט חיובי יותר. ב-GameRankings אחוז הביקורות החיוביות עמד על 67.50%, אך למרות זאת, המשחק זכה למספר רב של ביקורות שליליות.
ראו גם

חמישה לילות אצל פרדי 3
חמישה לילות אצל פרדי 4
הערות שוליים

↑  Design&Trend (2016-04-23). "'Five Nights At Freddy's' Sister Location Game Revealed With New Animatronic Teaser!". Design & Trend (באנגלית). אורכב מ-המקור ב-2016-08-23. נבדק ב-2017-03-05.
↑  Scott Cawthon (2016-05-21). "Sister Location Trailer 1". נבדק ב-2017-03-05.
↑  "'Five Nights At Freddy's Sister Location' October Release Date, Map Confirmed In New Teaser". International Business Times. 2016-08-30. נבדק ב-2017-03-05.
↑  "Five Nights At Freddy's Sister Location Release Confirmed To Release In A Few Weeks?" (באנגלית). www.thebitbag.com. אורכב מ-המקור ב-2017-02-02. נבדק ב-2017-03-05.
↑  "Five Nights At Freddy's Sister Location Canceled Due To Leaks?" (באנגלית). www.thebitbag.com. אורכב מ-המקור ב-2016-11-14. נבדק ב-2017-03-06.
↑  "Review: Sister Location isn't FNAF...but it is terrifying". GameCrate. 2016-10-12.
האמנה למניעת הפצת נשק גרעיני

בירוק – מדינות החתומות על האמנה, בסגול – מדינות שאינן חתומות על האמנה, בכתום – מדינות שנסוגו מהאמנה, בצהוב – מדינות שההכרה בהן מוגבלת אשר חתומות על האמנה
האמנה למניעת הפצת נשק גרעיני (באנגלית: Treaty on the Non-Proliferation of Nuclear Weapons או Nuclear Non-Proliferation Treaty, הידועה גם בראשי תיבות NPT או NNPT) היא אמנה בין-לאומית שמטרתה להגביל הפצת נשק גרעיני. האמנה נחתמה לראשונה ב-1 ביולי 1968. נכון לשנת 2007 אישרו את האמנה 189 מדינות בעולם, חמש מתוכן חמושות בכלי נשק גרעיניים: ארצות הברית, בריטניה, צרפת, רוסיה וסין (חמש החברות הקבועות במועצת הביטחון). רק חמש מדינות בעולם אינן חתומות על האמנה: הודו, פקיסטן, ישראל, קוריאה הצפונית ודרום סודאן. הודו ופקיסטן חמושות בכלי נשק גרעיניים ואף ביצעו ניסויים פומביים בכלי נשק אלה.
מדינת ישראל נוקטת במדיניות של עמימות בכל הנוגע לתוכנית הגרעין שלה, אך לפי דיווחים שלא אושרו מחזיקה במאות פצצות אטום, משגרים וצוללות תוצרת גרמניה היכולות לשאת נשק גרעיני. קוריאה הצפונית אישרה את האמנה אולם מאוחר יותר הפרה את מחויבויותיה על פי האמנה וביטלה את חתימתה.
ההצעה לאמנה למניעת הפצת נשק גרעיני הוצעה על ידי אירלנד והמדינה הראשונה שחתמה עליה הייתה פינלנד. בכינוס שנערך ב-11 במאי 1995, בניו יורק, החליטו הצדדים לאמנה להאריך את תוקפה של האמנה ללא מועד סיום וללא תנאים. אמנת ה-NPT מורכבת ממבוא ואחריו 11 פרקים. אף שהמונח "יסודות" אינו מופיע באמנה, הפרשנות המקובלת לאמנה מצביעה בדרך כלל על שלושה יסודות: אי-הפצה, פירוק נשק וזכות לשימוש בטכנולוגיה גרעינית לצורכי שלום.